Na temelju članka 31. stavka 2. Zakona o lokalnoj i područnoj (regionalnoj) samoupravi („Narodne novine“ broj [33/01](http://www.zakon.hr/cms.htm?id=260)., [60/01](http://www.zakon.hr/cms.htm?id=261)., [129/05](http://www.zakon.hr/cms.htm?id=262)., [109/07](http://www.zakon.hr/cms.htm?id=263)., [125/08](http://www.zakon.hr/cms.htm?id=264)., [36/09](http://www.zakon.hr/cms.htm?id=265)., [150/11](http://www.zakon.hr/cms.htm?id=267)., [144/12](http://www.zakon.hr/cms.htm?id=268)., [19/13](http://www.zakon.hr/cms.htm?id=285).- pročišćeni tekst, 137/15.- ispravak, 123/17., 98/19. i 144/20 ) i članka 32. Statuta Općine Kloštar Podravski ("Službeni glasnik Koprivničko-križevačke županije" broj 6/13, 3/18. i 7/20), Općinsko vijeće Općine Kloštar Podravski na 36. sjednici održanoj 23. veljače 2021. donijelo je

**ODLUKU**

**o naknadama predsjedniku, potpredsjedniku i članovima Općinskog vijeća Općine Kloštar Podravski**

**Članak 1.**

Odlukom o naknadama predsjedniku, potpredsjedniku i članovima Općinskog vijeća Općine Kloštar Podravski (u daljnjem tekstu: Odluka) određuje se visina naknade za rad na sjednicama Općinskog vijeća Općine Kloštar Podravski (u daljnjem tekstu: Općinsko vijeće).

**Članak 2.**

Predsjedniku Općinskog vijeća pripada naknada u neto iznosu 750,00 kuna po sjednici Općinskog vijeća, s pripadajućim porezima i doprinosima.

Potpredsjedniku Općinskog vijeća pripada naknada u neto iznosu 650,00 kuna po sjednici Općinskog vijeća, s pripadajućim porezima i doprinosima.

Članu Općinskog vijeća pripada naknada u neto iznosu 400,00 kuna po sjednici Općinskog vijeća, s pripadajućim porezima i doprinosima.

**Članak 3.**

Obračun i isplatu naknade obavlja službenik za računovodstvene poslove u Jedinstvenom upravnom odjelu Općine Kloštar Podravski u roku od 10 dana od dana održavanja sjednice Općinskog vijeća.

**Članak 4.**

Stupanjem na snagu ove Odluke prestaje važiti Odluka o visini naknade dužnosnicima Općinskog vijeća Općine Kloštar Podravski (KLASA:080-01/01-01/02, URBROJ:2137/16-01-01 od dana 01. kolovoza 2001. godine, KLASA:021-05/09-01/14, URBROJ:2137/16-09-01 od 25. kolovoza 2009. godine, KLASA:021-05/11-01/07, URBROJ:2137/16-11-1 od 28. travnja 2011. godine i KLASA:021-05/13-01/07, URBROJ:2137/16-13-1 od dana 16. rujna 2013. godine).

**Članak 5.**

Ova Odluka objavit će se u „Službenom glasniku Koprivničko-križevačke županije“, a stupa na snagu na dan stupanja na snagu odluke o raspisivanju prvih sljedećih redovnih lokalnih izbora za članove predstavničkih tijela jedinica lokalne i područne (regionalne) samouprave te općinske načelnike, gradonačelnike i župane.

**OPĆINSKO VIJEĆE**

**OPĆINE KLOŠTAR PODRAVSKI**

**KLASA: 120-01/21-01/01**

**URBROJ: 2137/16-21-04**

**Kloštar Podravski, 23. veljače 2021.**

**PREDSJEDNIK**

**Antun Karas**